AlexejDobrolubov/national_council_slovak_2010 huggingface dataset:
55. schôdza NR SR - 10.deň - A. dopoludnia
Dátum: 2022-02-17
Poslanec: Kuffa, Filip (-)
Druh vystúpenia: Vystúpenie s faktickou poznámkou

121. Tak zmyslom tejto reformy má byť to, že súdy sa premiestnia z bodu A do bodu B. To akože vážne? Miesto toho, žeby ste sa zaoberali zmenou systému, tak jak tu bolo povedané, nuž tak vy idete z toho robiť realitný biznis a ešte to nazvete, že to je akože súdna reforma. Skúste mi odpovedať na otázku, ako sa zmení systém, ak sto sudcov, čo tu bolo spomínaných, už nebude pracovať v piatich budovách, ale bude pracovať v jednej budove. Ako, čo bude dostupnejšie? Skráti sa doba konaní, bude tu zrazu spravodlivejší proces, dovolá sa občan spravodlivosti? Lebo podľa mňa táto reforma nič z toho nerieši. Mali sme tu možnosť počuť, joj, podporte to, lebo keď to nepodporíte, tak my prídeme o peniaze z plánu obnovy. Tak toto je motivácia? Toto?
55. schôdza NR SR - 10.deň - A. dopoludnia
Dátum: 2022-02-17
Poslanec: Kuffa, Filip (-)
Druh vystúpenia: Vystúpenie s faktickou poznámkou

16. Miro, v príspevku si uviedol aj tie paradoxy, že čo všetko bolo zahrnuté do území európskeho významu, spomínal si tam cestu, pýtal si sa, že čo na tej ceste môže rásť. Ja ešte doplním tie paradoxy, čo tam bolo napríklad v Banskej Štiavnici. V Banskej Štiavnici tam zahrnuli napríklad rodinný dom, do tých mapových podkladov a do tých parciel a do toho vyhlásenia. Zahrnuli tam napríklad oplotenú záhradu pri dome. V inom prípade na Kysuciach tam zahrnuli napríklad v intraviláne obce, normálne v strede obce, nieže v intraviláne niekde naboku, že to zasahuje do biotopu a tak, normálne v strede obce stavebné pozemky, ľudia si tam nakúpili stavebné pozemky, oni si vybavujú, a tu bum, príde ministerstvo životného prostredia, oni si tam pichnú špendlíček, nie, toto bude biotop. A síce verejnosti hovoria, my vás nejdeme nijak obmedziť, môžte tam robiť všetko to, čo ste tam doteraz robili. Ale ja tam chcem stavať, jak tam mám stavať, keď mi to ideš zabrať do chráneného územia. A toto konanie indikuje len jednu vec, že v prípade týchto lokalít, v prípade tohto vyhlasovania území európskeho významu nemohlo byť reálne mapovanie v teréne. Jednoducho títo zelení úradníci, a to je hanba aj okresných úradov, aj ich CHKO-čiek, ktoré sa na tom zúčastňovali, to urobili od stola, jednoducho nakreslili, asi rukou tam obtiahli nejaké lajny a takto to následne vyhlásili. Druhú vec, ktorú si spomenul, súhlas Technickej univerzity vo Zvolene. Presne si to popísal, ekologická fakulta má svojich predstaviteľov aj v politike, no tak sa k tomu prihlásili a prezentovali to potom ako stanovisko celej technickej univerzity. A tam je aj ten paradox, kedy sa chválili, že aké vedecké autority ich podporujú a že koľko, raz povedali, že 60 podpisov, potom, že 90 podpisov vedeckých autorít. Toto sú tie vedecké autority, ktoré čerpajú peniaze z týchto grantov miliónových, ktoré som spomínal, a potom sa nemôžeme čudovať, že sa nájdu aj takíto zapredanci, ktorí potom s radosťou podpíšu.
55. schôdza NR SR - 10.deň - A. dopoludnia
Dátum: 2022-02-17
Poslanec: Kuffa, Filip (-)
Druh vystúpenia: Vystúpenie s faktickou poznámkou

12. Treba si uvedomiť jednu vec, čo sa týka týchto chránených území a vo všeobecnosti aj na Slovensku. Ten obraz chráneného územia, to, ako sa zachoval do dnešných dní, je práve vďaka tomu, že sa tam roky hospodárilo. A tieto územia nevznikli len tak z ničoho nič, že zrazu bum, sú tu a my sme ich objavili a ideme ich vyhlásiť. Nie, práve vďaka tvrdej práci vlastníkov. Potom prišla novodobá ochrana prírody a tá zrazu začala vyhlasovať prírodné rezervácie, národné prírodné rezervácie a potom prišiel projekt Natura 2000, potom územia európskeho významu, hej, lebo treba sieť, vstúpili sme do EÚ, zaviazali sme sa, dali sme záväzky, že budeme vyhlasovať, že budeme chrániť biotopy, a zrazu po rokoch sme prišli na to, že sa nám z týchto chránených území stráca predmet ochrany. Zvláštne je na tom to, že my proste najprv vyhnáme tých ľudí, zničíme gazdovanie cez kadejaké obmedzenia a potom, čuduj sa svete, na scéne sa objavia mimovládky, ako na Slovensku máme napríklad BROZ alebo VWF Slovakia, a tí sú v podstate jediní, jediní úspešní žiadatelia týchto veľkých projektov, proste tu bum, 5 miliónov syseľ, tu bum, 600-tisíc korytnačka, neviem, či to je výsledná cena, či tam to ešte narastie. Tu bum, monitoring týchto ekosystémov. Pritom tieto ekosystémy v podstate, keby sme urobili to mapovanie, tak zistíme, že jednoducho nevieme ich udržať už dneska pri tom množstve, ktoré máme vyhlásené. A my miesto toho, že by sme sa k tomu postavili kriticky a začali to prehodnocovať a možnože zredukovali alebo teda podporili tých vlastníkov, nie, my ideme zaberať nové územie, ideme pridávať nové obmedzenia a takto klameme vlastníkov.
51. schôdza NR SR - 13.deň - B. popoludní 2
Dátum: 2021-12-14
Poslanec: Kuffa, Filip (-)
Druh vystúpenia: Vystúpenie s faktickou poznámkou

105. Pán kolega Karahuta, týmto vystúpením si sa zaradil práve do skupiny klamárov, dezolátov, starých hlupákov, šíriteľov klamstiev, pretože keď sme o tom rozprávali my, presne takými nadávkami nás častovali. Tak uvidíme, či možno aj teba takto počastujú. Naozaj je to tu klamstvo, čo sa tu predkladá v tejto novele. A to je nič. Tu sa pod rúškom národných parkov sa tvárime, že národné parky, národné parky, a ty vieš dobre, aké stanovisko nám dal odbor legislatívy. Všetky chránené územia prejdú. Písmeno, § 65a písm. s), pozrite si ho, jak zneje. Tam nás legislatíva upozorňovala, jedná sa o všetky chránené územia na Slovensku. A tu sa tvárime, nie, len národné parky. Nie. Legislatívny odbor dal, všetky chránené územia to budú. Národné parky pod ministerstvo životného prostredia, že sa k tomu prikláňaš. Je to pravda. Ty si to hovoril už aj predtým, že si teda zástanca toho takého poľského modelu. Len Poľsko má trocha inú aj tú vlastnícku štruktúru, aj historicky tú správu lesov, oni mali ináč, čo sa týka toho ministerstva životného prostredia, mali to aj historicky hodené pod tým ministerstvom. Možnože by trebalo skôr uvažovať pod, možno vytvoriť tu nové ministerstvo, aby bol tu svätý pokoj od týchto rozbrojov. A naozaj, čo si povedal, týmto návrhom zákona alebo, lepšie povedané, pozmeňujúcim návrhom, ktorý sa má schváliť, my ideme rozšíriť národné parky. Presne tak, pretože podiely alebo pozemky, ktoré sa aspoň sčasti nachádzajú v národnom parku, to znamená, že ony v celosti prejdú. Lebo práve na tých diskusiách, hej, a to zamestnanci ministerstva pôdohospodárstva na to upozornili, to nie sú nejaké hoaxy, klamstvá, nepravdy. Čo teraz povedia na tých zamestnancov ministerstva? Oni povedali, máte tam problém v tomto a máte problém v tých neznámych, nezistených vlastníkov, bez toho to nespravíte. A tu sa my teraz dačo tvárime, dakto nás tu chce oklamať v rozprave, že to tak neni, lebo my sme si dali takýto pozmeňujúci návrh? No nie. Veľmi dobre si to poukázal znova na to a ďakujem ti za to.
51. schôdza NR SR - 13.deň - B. popoludní 2
Dátum: 2021-12-14
Poslanec: Kuffa, Filip (-)
Druh vystúpenia: Vystúpenie s faktickou poznámkou

95. 631-tisíc euro na tie korytnačky v dvoch obciach, jak bolo napísané. No a jedna z tých obcí je Zlatná na Ostrove, no a čuduj sa svete, kde má BROZ-ka svoje druhé zázemie? No, v Zlatnej na Ostrove, no čo, nech pán Šíbl nám môže znova vysvetliť, že čo tam vlastne plánujú s touto dotáciou robiť, keď tam majú svoje doupě, jak idú použiť tie tisíce. A napríklad jedna z vecí je, že ten projekt, vraj oni to, že sa rozdeľuje medzi viacerých, no rozdeľuje, napríklad aj Prírodovedecká fakulta Univerzity Komenského dostáva nejaké peniaze, oni potom robia štúdie za to, je to potom liaheň možno takých odborníkov, jak je, jak tuná máme medzi sebou, no a potom sa nemôžme čudovať, že tu príde zrazu, že 62 autorít podporilo túto výzvu Osloboďme národné parky a túto reformu. No bodaj by nepodporili, keď si perú penáze spolu s nimi dokopy. Národný park v Bratislave, no ono v skutočnosti (výkriky z pléna), ten, v skutočnosti ten projekt národného parku Podunajsko tu je, on už dokonca, myslím, že aj minister Budaj sa k nemu hlásil, no a čuduj sa svete, čo sa stalo, keď pri Bratislave vyhlásili územie európskeho významu Vydricu a teraz ju chceli preradiť do piateho stupňa ochrany, to znamená, nemohlo by sa tam chodiť, proste nič robiť, hej, bezzásah. Tak zrazu veľké iniciatívy a zrazu nejaká výnimka sa tu navrhla, no ale však jako turistika tam môže byť. No zrazu, keď sme v Bratislave, tak už všetko výnimky, ale ostatné Slovensko nič, tam proste všetko zabereme, obmedzíme a nebudete robiť nič. A, pán poslanec Pročko, neskáčte tu jak taká opica do reči, v kuse tu skáčete jak taký tajtrlík. (Výkriky z pléna. Zaznievanie gongu. Ruch v sále.)
51. schôdza NR SR - 13.deň - B. popoludní 2
Dátum: 2021-12-14
Poslanec: Kuffa, Filip (-)
Druh vystúpenia: Vystúpenie s faktickou poznámkou

91. Aby som uviedol na pravú mieru tie holoruby. Ono holorub je legálna vec. Dneska v zákone sú určité povolené normy, kedy ho môžte spraviť. Dokonca aj v tých územiach, čo má BROZ-ka, môžu robiť holoruby. Nie je to nič protizákonné. Otázny je ten spôsob. A ja zopakujem tú výzvu na ministra Mičovského, ktorú som povedal. Nech to prešetrí. V 2016. proste zmydlili v náhodnej ťažbe, že suchom, a presne takýto obdĺžnik tam vyschol, čuduj sa svete, presne tam, kde bola 40-ročná topolina, presne toto vyschlo a tam museli spraviť náhodnú ťažbu. A druhá vec je tá čierna ťažba, úplne nelegálna, holoruby na lesných pozemkoch, zastavanie stavbami, je to BROZ-ka. Pán minister Budaj sa môže možnože rovno pána poslanca Šíbla na to spýtať, keď už to má v lavici, a nech to riešia. Nech riešia tieto konflikty a nech riešia takisto konflikt záujmov u vedúceho zastúpenia Európskej komisie. Ináč nech si potom vymažú zo svojho hnutia, že protikorupčné.
88. schôdza NR SR - 6.deň - B. popoludní
Dátum: 2023-03-22
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

107. Ďakujem za slovo. Kolega Marek Krajčí aj Peter Kremský, som veľmi rád, že sa rieši tento návrh zákona, lebo sa týka nemocnice Rázsochy, a týmto zákonom je veľká šanca, keď bude schválený v tomto pléne, čo verím tomu, že bude, je veľká šanca, že sa výstavba Rázsoch zrealizuje. Čo sa týka týchto štátnych nemocníc, martinskej nemocnice a Rázsoch, keď som dostal prvú informáciu, že z plánu obnovy je možnosť postaviť dve štátne nemocnice, tak nielen ako zákonodarca, ale aj ako občan som sa veľmi tomu potešil, že, že po rokoch drancovania zdravotníctva, že je obrovská šanca, aby štát vlastnil dve nemocnice s vysokým štandardom a naozaj majú to byť jedny z najmodernejších nemocníc aj v porovnaní s okolitými štátmi. Tak veľmi sa tejto iniciatíve teším, držím palce aj kolegovi Marekovi Krajčímu, lebo zúčastňoval som sa, dá sa povedať, všetkých rokovaní, ktoré, ktoré sa týkali výstavby týchto dvoch nemocníc a viem, viem z týchto rokovaní, koľko iniciatívy, koľko času aj nervov venoval konkrétne Marek Krajčí a viem z týchto stretnutí osobne, že, že naozaj za Rázsochy bojoval a využíval všetky, všetky možné prostriedky a argumenty, aby, aby táto výstavba bola zrealizovaná. Takže naozaj verím tomu, držím palce a budem sa tešiť... (Prerušenie vystúpenia časomerom.)
88. schôdza NR SR - 6.deň - B. popoludní
Dátum: 2023-03-22
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

66. Ďakujem za slovo. Časť mojej faktickej bude naväzovať aj na predchádzajúcu, lebo kvôli časovému limitu som nestihol dopovedať. Marián, vrátim sa k tomu, že naozaj hlavne ty a vy zo strany SaS, prosím ťa, buďte solidárni v týchto ťažkých časoch. Ako som na konci mojej faktickej povedal, že keď vidím na výboroch, aj na finančnom, kde si aj ty, ale aj na hospodárskom a keď vidím niektorých tých zástupcov bohatých firiem, naozaj nadmerne bohatých firiem, keď vidím, ako sa mrvia na stoličkách, ako prekrúcajú očami, keď je téma o solidárnosti, tak je mi z toho naozaj zle. Nemám z toho dobrý pocit a hlavne nemám dobrý pocit, keď ty si na, na tej ich strane, že nie si na strane ľudí, tak ako tu kolega Peter Kremský, ja, ja mu touto cestou ďakujem a obdivujem ho za jeho guráž, vytrvalosť, riešite tu veľmi ťažké a citlivé témy. Nie je jednoduché sa smelo a s odvahou postaviť pred bohatých ľudí a povedať im a žiadať od nich solidaritu. Preto si, aj preto si môjho kolegu vážim, lebo naozaj, ja priznám, ja by som takú guráž nemal. A len sčasti viem, že čo všetko ho to stojí, hej, ale naozaj je to, je to človek, ktorý pozerá na ľudí na bežných občanov, nie na zbohatlíkov. A keď táto kríza pominie, verím tomu, že tomu aj tá nešťastná vojna, že skončí čo najskôr, aj energetická kríza a všetky tie ťažkosti, ktoré s tým súvisia, zase budú, tie bohaté firmy zase sa budú topiť v ziskoch, zase budú mať naozaj aj pomoc od štátu, tak ako to bolo doteraz. Nikto im nebude siahať len teraz, prosím ťa, Marián, si zástupca strany, ktorá má v názve solidarita, tak, prosím ťa, buď solidárny a naozaj pomôžme tým ľuďom a nie ty dookola naozaj stále len obhajuješ tých bohatých ľudí. Pomo... (Prerušenie vystúpenia časomerom.)
88. schôdza NR SR - 6.deň - B. popoludní
Dátum: 2023-03-22
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

54. Ďakujem za slovo. Kolega Marián, odpoviem ti na tvoju otázku v závere rozpravy, že prečo solidárny odvod nemôže byť alebo nie je taký ako za minulý rok. No preto, lebo bol nízky a preto, že nestačí. Je nutné kvôli situácii ho navýšiť, aby sa pomohlo ľuďom, firmám, podnikateľom, aby sa pomohlo štátneho rozpočtu v tejto ťažkej situácii. Marián, mrzí ma, že keď ide o bohatých ľudí, o bohaté firmy, tak dookola od covidu, potom cez začiatok vojny, energetickú krízu, ty si vždy nájdeš dôvod, ako obhajovať týchto, týchto bohatých. A kde sú na tvojom, v tvojom hľadáčiku, kde sú tí chudobnejší, kde sú tie firmy, ktoré nebyť krízy, ktoré si roky vedeli dať rady, firmy, ktoré roky, aj malí podnikatelia, nie všetci, ale odvádzali pre tento štát a ukrajovali si zo svojich ziskov a teraz, keď nie vlastnou vinou, nie vlastnou neschopnosťou, ale kvôli, kvôli naozaj že najťažšej situácii, môžme povedať, za posledné desaťročia alebo možno naozaj že aj od tej druhej svetovej vojny. A keď im v tejto ťažkej situácii treba pomôcť, keď treba, aby tí bohatí ľudia, ktorí mali, a firmy, ktoré mali rôzne stimuly od štátov, či na zamestnancov, či rôzne daňové, či prišli k tým obrovským strategickým firmám ako, ani nevedeli ako, že za pár drobných, vďaka rôznym pokútnym, pokútnym, no poviem na rovinu, aj podvodom, hej, že sa predali strategické podniky. Dobre. Roky, roky si užívali profity z tohto a teraz, keď majú trošku ukrojiť z toho koláča... (Prerušenie vystúpenia časomerom.)
88. schôdza NR SR - 6.deň - B. popoludní
Dátum: 2023-03-22
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

26. Ďakujem za slovo. Pán Suja, možno aj strata času, ale zareagujem na vás, nesúďte, aby ste neboli súdený. Vy často si otvárate ústa na moju adresu, čo sa týka hodnotenia, aký som kresťan. Ja vás hodnotiť nebudem, hej, to nechám na niekoho iného. Však všetci, ak ste aj vy veriaci, tak všetci vieme, že o tomto bude rozhodovať ten najvyšší, a nie vy. Ale vy veľmi často opakovane na moju adresu takto útočíte. Na vašu otázku, že čo som robil za tri roky, asi ste mali štople v ušiach alebo neviem, na čom ste si sedeli, v rozprave som spomínal, že okrem, spomínal som konkrétne úsek Tvrdošín, vyvinul som maximálne úsilie, aby konečne po desaťročiach sa to rozhýbalo a som veľmi rád aj vďaka ústretovosti ministerstva dopravy, že sa tým pohlo. Okrem tohto úseku som rokoval s pánom ministrom aj s niektorými pracovníkmi na ministerstve aspoň o začatí projektovej dokumentácie na ďalšie spomínané úseky. Už tam bol aj prísľub nejaký, len sa to nedotiahlo do konca, takže o to viacej vítam, že pán kolega Svrček sa znova rozhýbal. Nejdem sa ďalej vyjadrovať na vašu adresu, lebo naozaj je to strata času. A okrem obchvatu ešte dodám, riešil som aj spústu iných vecí, čo sa týka nemocníc, mostov, ale vám to tu nejdem vysvetľovať. Ľudia v regióne, ale aj na Slovensku vedia, že kde a čo som robil tie tri roky. Pán kolega Miloš Svrček, tebe ďakujem za dobrú, peknú vsuvku z histórie, naozaj máš pravdu, cez Tvrdošín viedla veľmi významná cesta nielen, nielen jantárová, ale aj soľná cesta, cez Krakov a ďalej, bola to naozaj veľmi významná cesta, takže ďakujem ti za... (Prerušenie vystúpenia časomerom.)
88. schôdza NR SR - 6.deň - B. popoludní
Dátum: 2023-03-22
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

8. Ďakujem za slovo. Kolega Miloš Svrček, plne s tebou súhlasím a podporujem tvoju iniciatívu, čo sa týka urýchlenia procesov budovania spomínaných úsekov, o ktorých si rozprával v rozprave. Naozaj, keď som si aj pozeral mapku, že konkrétne, aby, aby som sa bližšie oboznámil, tak tieto úseky sú naozaj nevyhnutné, aby začali byť už konečne po dlhých, dá sa povedať, už desaťročiach prioritou. Lebo naozaj na, na tieto úseky sa opomínalo. Ja, ja vystúpim krátko v rozprave s doplnením týchto úsekov, ktoré si spomínal. Úsek R3 na Orave, kde naozaj doteraz sa dlhé roky na tento krásny región zabúdalo a naozaj, naozaj nehľadelo sa nielen pri investícií do ciest, ale aj pri iných investíciách sa na tento severný región Slovenska zabúdalo. Ešte, ešte dobre, že tam máme krásnu prírodu, rôzne kultúrne pamiatky a iné, iné nádherné danosti od pána Boha doslova, lebo je to naozaj krásny, krásny kraj. Ale naozaj je nevyhnutné, aby, aby sa za tým, za týmito krásami mali možnosť dostať aj turisti bezpečne a v nejakej, v nejakej časovo prístupnej, prístupnej dobe. Lebo moje dcéry podnikajú v cestovnom ruchu, tak turisti keď prídu, tak často rozprávajú, no konečne sme sa už k vám dostali, lebo to je ako na konci sveta. Takže naozaj už je najvyšší čas, aby, aby sa začalo pozerať aj pri budovaní ciest na, na Oravu. Ďakujem pekne.
88. schôdza NR SR - 4.deň - A. dopoludnia
Dátum: 2023-03-17
Poslanec: Kuriak, Milan (OĽANO)
Druh vystúpenia: Vystúpenie

160. Ďakujem za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory prerokovali tento návrh do 26. apríla 2023 a gestorský výbor do 28. apríla 2023. Pán predsedajúci, skončil som. Prosím, otvorte rozpravu k tomuto návrhu.
88. schôdza NR SR - 4.deň - A. dopoludnia
Dátum: 2023-03-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

136. Ďakujem za slovo. Verím tomu, že v prospech zdravia našich detí sa vyriešia k spokojnosti všetkých aj disponibilné hodiny. Za zdravie našich detí a za zvýšený pohyb nám to stojí za to. Túto moju faktickú využijem aj na tvoju reakciu, Marek, na mňa a na moje slová v mojej rozprave, kde som spomínal popri inom na moje zážitky zmladi, na hodiny telesnej výchovy za mojich študentských čias a neviem prečo a na základe čoho si zareagoval, že mali by sme ísť aj s dobou a nemali by sme zabúdať na pokrok. Nemaj obavy, okrem Holíča či Haliče aj do Tvrdošína na Oravu prišiel pokrok, aj tam poznáme mobily, tablety, počítače. Mám viacej detí a moje tri neplnoleté deti sú veľmi zdatné v počítačoch, niekedy sa mi zdá, že až príliš, hej? Práve preto ich odtiaľ odháňam. Nie preto, že by som bránil pokroku, ale preto, aby moje deti nemárnili čas na týchto výdobytkoch prehnane, prehnaný čas, ale aby sa viacej hýbali. Niekedy mám pocit, že už moja najmladšia dcéra, ktorá nemá ešte ani deväť rokov, je v týchto výdobytkoch zdatnejšia ako ja, a to už nehovorím o mojich trinásť-štrnásťročných synoch, a už vôbec nie o dospelých dcérach. Takže aj na Orave poznáme pokrok. Vedia veľmi dobre, veľmi dobre pracovať na mobiloch, tabletoch, počítačoch, takže to len na upresnenie, lebo nestihol som vo faktickej na tvoju takú nemiestnu poznámku zareagovať, lebo som sa venoval pani Zemanovej, ktorej som vytýkal, že ako ona vníma a ochranári od stola pohyb na čerstvom vzduchu, keď zakazujú úpravu ekologickým ratrákom, keď zakazujú ochranári od stola upravovať bežecké trate. Takže asi iba toľko k tomu. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

88. Ďakujem za slovo. Kolega Peťo, z tvojej rozpravy bolo cítiť, že si športovec telom aj srdcom a je to na tebe vidieť aj teraz, aj napriek tvojmu veku, ktorý nejdem spomínať, lebo by málokto uveril, že koľko máš rokov a ako športovo, zdravo vyzeráš. Tak naozaj ty si takým príkladom, že šport, pohyb je veľmi prospešný a určite môžeš byť motiváciou pre mnohých ľudí. Aj pre mňa si, no len akosi to neviem v sebe prekonať a nie a nie ísť cvičiť s tebou a hýbať sa tak, ako ty. Ale možno sa mi to podarí. Tvojimi slovami si mi ešte viac priblížil spomienky z môjho detstva na hodiny telesnej výchovy, za mojich študentských čias, že naozaj tie telesné výchovy boli plné adrenalínu, takého dobrého zdravého, plné pohybu, srandy, že naozaj bolo, bolo to krásne obdobie. Rád na to spomínam. Vtedy, vtedy som naozaj inak vyzeral ako teraz. A to preto, lebo pohyb bol denno-dennou súčasťou môjho života. A verím tomu, že sa k tomu vrátim. Okrem iného som rád, že si sa ako, ako bývalý športovec a človek, ktorý, ktorý naozaj vidí, že pohyb prispieva k zdraviu, veľmi si u teba aj cením, že si privítal moju iniciatívu, čo sa týka tiež zdravia našich, hlavne našich detí, keď som inicioval aktivitu ohľadom obmedzenia predaja, hlavne čo sa týka veku, u energetických nápojov. Túto iniciatívu už mám pripravenú, už, už iba čakám na priestor, kde predložiť, aby, aby sme obmedzili predaj energetických nápojov pre deti. Ja som za to, aby to bolo až do osemnásť... (Prerušenie vystúpenia časomerom.)
88. schôdza NR SR - 4.deň - A. dopoludnia
Dátum: 2023-03-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

68. Ďakujem. Pán kolega Gröhling, ďakujem vám, že ste ako minister pamätali aj na cirkevné školy. Nevedel som, že ste boli až taký aktívny a zanietený pre cirkevné školy, nezachytil som to, ale určite sa budem, čo poznám riaditeľov cirkevných škôl, na to pýtať. Som prekvapený, ako vám zrazu záleží na ubraní hodiny náboženskej výchovy. Keby k tomu aj v tom štvrtom ročníku došlo, že to ste ma naozaj v tomto milo prekvapili. Možno ste na dobrej ceste vášho obrátenia, keď to tak trošku odľahčím, lebo naozaj tak zanietene ste rozprávali, že to, to by nedokázal ani hociktorý z nás. Ako vy hovoríte, ako vy hovoríte, liberáli, katolibancov, ako nás nazývate, ale dobre, ako veľmi zanietene ste o tomto rozprávali a bojovali za hodinu náboženskej výchovy hlavne v štvrtom ročníku. Viete, ja si myslím, že keby aj tá jedna hodina v tom štvrtom ročníku chýbala, ja sa vôbec neobávam, že by si cirkevné školy nedali s tým rady a hlavne učitelia, ktorí majú záujem vštepovať deťom náboženskú výchovu, tak možno aj v zmysle ´v zdravom tele zdravý duch´, tak by boli, boli v tomto určite vynaliezaví a možno by to spojili. V každom, si myslím, meste je, je priestor, kde, kde sa, kde by sa tí učitelia mohli s deťmi v rámci spomínanej náboženskej výchovy vybrať možno na nejakú kalváriu, na nejaké pútnické miesto a spojiť, spojiť to duchovno s pohybom. Napríklad v našom meste... (Prerušenie vystúpenia časomerom.)